‘அனுமானே, என்னை முதலில் மன்னியும். என் கதையைக் கூறரேன் கேளும். காலதத்தன் என்பவனே என் புருஷன். மயில் ராவணன் என் புருஷன் காலதத்தனை கொன்று விட்டு என்னையும், நீல மேகன் என்ற என் ஒரே பிள்ளையையும் சிறையில் அடைத்து விலங்கு போட்டு பூட்டி வைத்து உள்ளான். அதற்கான காரணம் ஒன்றுண்டு. முன்னாலே என் புருஷன் மயில் ராவணனுக்கு அனைத்து விதத்திலும் நம்பிக்கையானவராக இருந்தார். அதுக்கு காரணம் மயில் ராவணன் எனக்கு உடன் பிறந்த அண்ணன் முறை. மயில் ராவணன் தும்பினால் என் கணவர் இருமுவார். மயில் ராவணன் ‘ஹா’ என்றால் என் கணவர் ‘ஈ’ என்பார். அத்தனை நெருக்கம் இருவருக்கும் உண்டு.